**ঙ্গাগ-দ্বাং-'জাম-দ্ব্যাংস-ব্ক্রা-শিস** (ওয়াইলি: *ngag dbang 'jam dbyangs bkra shis*) (১৭৩৯-১৮১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সে-ত্শাং রিন-পো-ছে (ওয়াইলি: *bse tshang rin po che*) উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) দ্বাদশ প্রধান এবং রোং-বো বৌদ্ধবিহারের চতুর্দশ প্রধান ছিলেন।

জন্ম ও শিক্ষা
-------------

ঙ্গাগ-দ্বাং-'জাম-দ্ব্যাংস-ব্ক্রা-শিস ১৭৩৯ খ্রিষ্টাব্দে তিব্বতের র্গ্যান-গ্যা-গোং-মা (ওয়াইলি: *rgan gya gong ma*) নামক স্থানে জন্মগ্রহণ করেন। তার পিতার নাম ছিল ল্হা-'বুম-ব্ক্রা-শিস (ওয়াইলি: *lha 'bum bkra shis*) এবং মাতার নাম ছিল ম্ত্শো-মো-র্গ্যাল (ওয়াইলি: *mtsho mo rgyal*)। ব্লো-ব্জাং-দোন-গ্রুব (ওয়াইলি: *blo bzang don grub*) নামক প্রথম স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা তাকে ঙ্গাগ-দ্বাং-ব্ক্রা-শিস (ওয়াইলি: *ngag dbang bkra shis*) নামক প্রথম ব্সে-ত্শাং রিন-পো-ছে (ওয়াইলি: *bse tshang rin po che*) উপাধিধারী লামার পুনর্জন্ম রূপে চিহ্নিত করেন। বাইশ বছর বয়স হলে ঙ্গাগ-দ্বাং-ব্স্তান-'দ্জিন (ওয়াইলি: *ngag dbang bstan 'dzin*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চতুর্থ প্রধান তাকে ভিক্ষুর শপথ প্রদান করেন। র্গ্যাল-ম্ত্শান-সেং-গে (ওয়াইলি: *rgyal mtshan seng+ge*) নামক তিপ্পান্নতম দ্গা'-ল্দান-খ্রি-পা এবং দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) তার উল্লেখযোগ্য শিক্ষিক ছিলেন।

বিবাদ ও নির্বাসন
----------------

১৭৬০ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্বভার অর্পণ করেন, কিন্তু তিনি বেশিদিন এই পদে থাকতে পারেননি। অতীতে প্রথম ব্সে-ত্শাং রিন-পো-ছে ঙ্গাগ-দ্বাং-ব্ক্রা-শিস মঙ্গোল শক্তির সাহায্যে ঙ্গাগ-দ্বাং-ব্রত্সোন-'গ্রুস (ওয়াইলি: *ngag dbang brtson 'grus*) নামক প্রথম 'জাম-দ্ব্যাংস-ব্ঝাদ-পা উপাধিধারী লামার পুনর্জন্ম রূপে একজন অন্য ব্যক্তিকে চিহ্নিত করেছিলেন, কিন্তু তার সেই চেষ্টা বিফলে যায়, যখন দ্কোন-ম্ছোগ-'জিগ্স-মেদ-দ্বাং-পোকে দ্বিতীয় 'জাম-দ্ব্যাংস-ব্ঝাদ-পা রূপে আনুষ্ঠানিক ভাবে চিহ্নিত করা হয়। এখন ঙ্গাগ-দ্বাং-'জাম-দ্ব্যাংস-ব্ক্রা-শিস বিহারের প্রধান হলে অন্য শিশুটির সমর্থকেরা নতুন করে বিবাদের সূত্রপাত ঘটায় এবং ব্যক্তিটির স্বীকৃতির দাবী করে। এই ঘটনার ফলে ঙ্গাগ-দ্বাং-'জাম-দ্ব্যাংস-ব্ক্রা-শিস সহ ঐ মতের সমর্থকদের বিহার থেকে নির্বাসিত করে নাম-ম্খা' (ওয়াইলি: *nam mkha'*) নামক স্থানে পাঠিয়ে দেওয়া হয়। ঙ্গাগ-দ্বাং-'জাম-দ্ব্যাংস-ব্ক্রা-শিস এরপর মার-থাং-ওব-ব্স্তান (ওয়াইলি: *mar thang ob bstan*) বৌদ্ধবিহার স্থাপন করেন এবং রোং-বো বৌদ্ধবিহারের চতুর্দশ প্রধানের দায়িত্ব পালন করেন।

তথ্যসূত্র
---------

1. 1 2  Dorje, Sonam (2013-01)। "The Second Setsang, Ngawang Jamyang Tashi"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-17।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Nietupski, Paul. 1999. Labrang: A Tibetan Buddhist Monastery at the Crossroads of Four Civilizations. Ithaca: Snow Lion, 126-127
* 'Brug-thar & Chen Xiaoqiang: Terlung Monastery and the Successive bSe-tshang Rinpoche Living Buddhas (tibetisch), China Tibetology Publishing House, Beijing, December 1994. আইএসবিএন ৭-৮০০৫৭-১৯৮-X.

|
|  |
| পূর্বসূরীঙ্গাগ-দ্বাং-ব্ক্রা-শিস | **ঙ্গাগ-দ্বাং-'জাম-দ্ব্যাংস-ব্ক্রা-শিস  দ্বিতীয় ব্সে-ত্শাং রিন-পো-ছে** | উত্তরসূরীব্লো-ব্জাং-ব্ক্রা-শিস-রাব-র্গ্যাস |
|

|
|  |
| পূর্বসূরীদ্কোন-ম্ছোগ-'জিগ্স-মেদ-দ্বাং-পো | **ঙ্গাগ-দ্বাং-'জাম-দ্ব্যাংস-ব্ক্রা-শিস  ব্লা-ব্রাং-ব্ক্রা-শিস-'খ্যিল বৌদ্ধবিহারের দ্বাদশ প্রধান** | উত্তরসূরীব্লো-ব্জাং-স্ন্যান-গ্রাগ্স |
|

| * দে
* স
ব্সে-ত্শাং রিন-পো-ছে |
| --- |
| 
* ১) ঙ্গাগ-দ্বাং-ব্ক্রা-শিস
* ২) ঙ্গাগ-দ্বাং-'জাম-দ্ব্যাংস-ব্ক্রা-শিস
* ৩) ব্লো-ব্জাং-ব্ক্রা-শিস-রাব-র্গ্যাস
* ৪) ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান
* ৫) ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো
* ৬) ব্লো-ব্জাং-দ্পাল-ল্দান-ছোস-ক্যি-র্দো-র্জে

 |